Οικονομική κρίση και Ιδιωτικός Ψυχιατρικός Τομέας Υγείας στην Ελλάδα
Creators: name: Παρίσης, Αλέξανδρος Νικολάου
Publisher: name: Aristotle University of Thessaloniki
Year: 2022
Subjects: Οικονομική κρίση
Ιδιωτικός τομέας
Ψυχική υγεία
Economic crisis
Private sector
Mental health

description: Εισαγωγή: Η πρόσφατη οικονομική κρίση επηρέασε σημαντικά το ελληνικό σύστημα ψυχικής υγείας. Παρότι ο ιδιωτικός τομέας διαδραματίζει σημαντικό ρόλο στην παροχή υπηρεσιών ψυχικής υγείας, δεν έχουν μελετηθεί επαρκώς οι συνέπειες της κρίσης σε αυτόν. Σκοπός: Η ανάλυση των επιπτώσεων της οικονομικής κρίσης στην ανάπτυξη του ιδιωτικού ψυχιατρικού τομέα στην Ελλάδα. Ως ερευνητικοί στόχοι τέθηκαν η μελέτη του νομοθετικού πλαισίου λειτουργίας του ιδιωτικού τομέα, η μελέτη των επιπτώσεων της κρίσης στην προσφορά και χρήση των υπηρεσιών, καθώς και η μελέτη των εσωτερικών εξελίξεων στην αγορά υπηρεσιών ψυχικής υγείας. Μέθοδος και Υλικό: Πρόκειται για μελέτη περίπτωσης με χρήση πολλαπλών ποσοτικών μεθόδων. Το υλικό περιλαμβάνει 20 νομοθετήματα της πρόσφατης νομοθεσίας για τις ιδιωτικές ψυχιατρικές κλινικές και 7 βάσεις δεδομένων από 5 ελληνικούς και διεθνείς φορείς για το χρονικό διάστημα 2000 έως σήμερα. Έγινε θεματική ανάλυση της νομοθεσίας και περιγραφική στατιστική επεξεργασία των δευτερογενών δεδομένων. Αποτελέσματα: 1) Το νομοθετικό πλαίσιο λειτουργίας του ιδιωτικού ψυχιατρικού τομέα μεταβλήθηκε ελάχιστα κατά τα έτη της κρίσης. Σημαντικότερες αλλαγές είναι η δυνατότητα πλέον επέκτασης των κλινικών και η μείωση του ανώτατου ορίου κλινών για τις ψυχιατρικές κλινικές από 300 σε 150. 2) Στη χώρα λειτουργούν 39 ιδιωτικές ψυχιατρικές κλινικές με το 64% αυτών συγκεντρωμένες σε Αττική, Θεσσαλονίκη και Λάρισα. 3) Αντίθετα με το δημόσιο ψυχιατρικό τομέα, ο ιδιωτικός ενισχύθηκε κατά 838 κλίνες την περίοδο 2009 – 2018 (αύξηση 17,21%). 4) Οι πωλήσεις των ιδιωτικών ψυχιατρικών κλινικών μετά το 2013 εμφανίζουν μείωση της τάξης του 27,5%. 5) Ο κλάδος διατήρησε ολιγοπωλιακά χαρακτηριστικά (CR6 57% το 2017). Συμπεράσματα: Η σχετική θέση του ιδιωτικού τομέα στο σύστημα ψυχικής υγείας της χώρας ενισχύθηκε κατά τα έτη της κρίσης, είτε λόγω υποβάθμισης των δημοσίων υπηρεσιών, είτε και ως συνειδητή πολιτική επιλογή μέσω ευνοϊκού ρυθμιστικού πλαισίου. Τα δεδομένα για τον ιδιωτικό ψυχιατρικό τομέα στην Ελλάδα είναι λιγοστά ενώ οι μεταρρυθμιστικές προσεγγίσεις επικεντρώνονται σχεδόν αποκλειστικά στο δημόσιο τομέα.
description: Background: The recent economic crisis had a major impact on the Greek mental healthcare system. Consequences of the crisis on the private sector have not been thoroughly studied yet, despite it being an important actor in mental health services. Objectives: This study aims to analyze the impact of the economic crisis in the development of the private psychiatric sector in Greece. The objectives include study of the legal framework for the private sector, study of the impact of the crisis on the supply and usage of these services, and study of the developments in the mental health services market. Methods: Methodologically this was a case study using multiple quantitative methods. The study material includes 20 recent legislations and 7 databases from 5 Greek and international organizations for the period 2000 - today. Thematic analysis was used on the legislation and descriptive statistical analysis on the secondary data. Results: 1) Legislation for the private psychiatric sector remained mostly unchanged during the crisis. Changes include allowing clinics to expand further but also reduction of the maximum bed capacity for psychiatric clinics from 300 to 150. 2) 39 private psychiatric clinics operate in Greece, 64% of which are located in Attica, Thessaloniki and Larisa regions. 3) Contrary to the downsizing of the public sector, private sector grew by 838 total beds between 2009 – 2018 (17,21% increase). 4) Total sales of private psychiatric clinics declined by 27,5% since 2013. 5) The sector retained its oligopoly characteristics (CR6 57% in 2017). Conclusions: The relative position of the private sector in the Greek mental healthcare system was reinforced during the economic crisis, either due to the downgrade of the public sector services or as a conscious political choice through favorable legislation. Data about the private psychiatric sector in Greece are scarce and the majority of reforms focus solely on the public sector.